b'\n_START_ARTICLE_\nXJACK\n_START_PARAGRAPH_\nXJACK on kannettavien tietokoneiden PCMCIA-korteissa k\xc3\xa4ytetty 3Comin Megahertz-tyt\xc3\xa4ryhti\xc3\xb6n kehitt\xc3\xa4m\xc3\xa4 standardi. Sit\xc3\xa4 k\xc3\xa4ytet\xc3\xa4\xc3\xa4n tyypin 2 PC-korteissa. Kun liitint\xc3\xa4 tai antennia ei k\xc3\xa4ytet\xc3\xa4, se painautuu takaisin PCMCIA-korttiin._NEWLINE_XJACK-liit\xc3\xa4nt\xc3\xa4\xc3\xa4 k\xc3\xa4ytettiin alun perin modeemeissa ja verkkokorteissa standardin RJ11- tai RJ45-kaapelin liitt\xc3\xa4misess\xc3\xa4 PC-korttiin. Ne eiv\xc3\xa4t vaadi erikseen liitett\xc3\xa4v\xc3\xa4\xc3\xa4 dongelia, joka voisi kadota tai rikkoontua, eik\xc3\xa4 niit\xc3\xa4 tarvitse irrottaa tietokoneesta sen kuljetuksen ajaksi. Wi-fi PC-kortit langattoman verkon k\xc3\xa4ytt\xc3\xb6\xc3\xa4 varten sis\xc3\xa4lt\xc3\xa4v\xc3\xa4t ulkoisen osion, jossa sijaitsee signaalia parantava antenni, mutta t\xc3\xa4m\xc3\xa4 osa voi rikkoontua tietokonetta kuljettaessa.'